Р Е Ш Е Н И Е 

гр. ЛЕВСКИ, _31.03._ 2008 г.

В ИМЕТО НА НАРОДА

Левченски районен съд в публично съдебно заседание на _пети март_ 2008 г. в състав:

		       Председател: _ПАЛМИРА АТАНАСОВА_
			      Съдебни заседатели: 
			 	                Членове:

при участието на секретаря _Янка Димитрова_ и прокурора __, като разгледа докладваното от съдия Атанасова а.н. дело № _20074410200821_ по описа  за _2007_ год., за да се произнесе, взе предвид следното:

	Производството е по реда на чл.59 и следващите от ЗАНН.
Постъпила е жалба от А. А. в качеството му на ЕТ „К. – А. А.” против НП № Пл -118-00-578 - ДНСК – 411 от 15.10.2007 г., с която моли да бъде отменено обжалваното наказателно постановление, тъй като счита, че същото е незаконосъобразно.
Ответника по жалбата – чрез процесуалният си представител изразява становище, че жалбата следва да бъде оставена без уважение.
Съдът, като прецени събраните по делото доказателства, приема за установено следното:
Жалбата е подадена в срока по чл.59, ал.2 от ЗАНН. 
Видно от представеното по делото Пл -118-00-578 - ДНСК – 411 от 15.10.2007 г. е, че със същото е наложено административно наказание  на ЕТ „К. – А. А.”, като му е наложена имуществена санкция  в размер на 5000 лв. на основание чл. 237 ал.1 т. 4 от ЗУТ.
При това положение, след като наложената имуществена санкция е в размер на 5000 лв. и предвид разпоредбата на чл. 239 ал.4 от ЗУТ, съгласно която не подлежат на обжалване наказателните постановления, с които е наложена имуществена санкция на еднолични търговци до 5000 лв. включително, съдът приема, че жалбата е недопустима и като такава следва да бъде оставена без разглеждане.

Водим от горното, съдът

Р Е Ш И  :

ОСТАВЯ БЕЗ РАЗГЛЕЖДАНЕ  жалбата подадена от А.А. от гр. Л. обл. П.  ЕГН ********** в качеството му на ЕТ „К. – А. А.” със седалище и адрес на управление гр. Л. обл. П., ул. „Л. К.” № ** БУЛСТАТ ********* против НП № Пл -118-00-578 - ДНСК – 411 от 15.10.2007 г. на Заместник-началника на ДНСК гр. София, с което на едноличния търговец е наложена имуществена санкция на основание чл. 237 ал.1 т.4 от ЗУТ в размер на 5000 лв., поради недопустимост на същата на основание чл. 239 ал.4 от ЗУТ.
РЕШЕНИЕТО има характер на определение и подлежи на обжалване пред ПлАС в 7-дневен срок от съобщението до страните, че е изготвено.

				РАЙОНЕН СЪДИЯ: